《星浦樱园》
清代·郑孝胥

长休休归草未绿，直为看花乞休沐。海上樱林一夜开，举国寻休竞追逐。

朝来宿雾犹连海，紫气涨空吐秾郁。日光忽入如贯虹，璎珞漫天散珠玉。

云中君下云四起，飞拥岩腰或山麓。又疑蜃气幻群姝，粉魄脂魂粲盈目。

花间士女各携酒，席地酣歌挈其族。先生微行杂众醉，岂必独醒聊曳足。

当年彩笔已难状，残锦探怀毫更秃。沧桑回首梦龙华，炫昼崇桃语谁续？

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。